Държавен вестник, бр. 70, 2011 г., стр. 59

БРОЙ  70	
Д Ъ Р Ж А В Е Н  В Е С Т Н И К 	
СТР.  59  
Чл. 107. (1) До 10 март на текущата година 
дирекция „Логистика“ представя обобщения 
списък по предходния член за съгласуване 
от началника на отбраната, командващия на 
СКС и ръководителите на структури на пряко 
подчинение на министъра на отбраната, след 
което го предлага за разглеждане и одобрение 
от Съвета по въоръженията. 
(2) До десет дни след утвърждаването на 
протокола от заседанието на Съвета по въ­
оръженията дирекция „Логистика“ изпраща 
на щабовете на видовете въоръжени сили и 
на структурите на пряко подчинение на ми­
нистъра на отбраната извадки от списъка с 
преразпределените им отбранителни продукти.
Чл. 108. (1) Отбранителните продукти по 
списъка от чл. 103, ал. 2 се снемат от упо­
треба със заповед на командващия на СКС, 
съответно командира на вида въоръжени сили 
или ръководителя на структурата на пряко 
подчинение на министъра на отбраната. В 
заповедта се посочват и способите за разпо­
реждане със снетите от употреба отбранителни 
продукти по чл. 103, ал. 2, т. 1 – 3.
(2) Предоставянето на преразпределени­
те отбранителни продукти по чл. 107, ал. 2 
се извършва със заповед на командващия/
командирите/началниците/ръководителите 
на предаващата структура, която изготвя и 
необходимите отчетни документи по албума.
Чл. 109. (1) До издаването на заповедта 
по чл. 108, ал. 1 командирите/началниците 
на военни формирования, съответно ръко­
водителите на звена в структурите на пряко 
подчинение на министъра на отбраната, 
могат мотивирано да предлагат промени в 
отделни позиции по раздели 1 – 3 на списъка 
по чл. 103, ал. 2. Промените се извършват 
след писмено разрешение на командващия 
СКС, командирите на видовете въоръжени 
сили, съответно от ръководителите на струк­
турите на пряко подчинение на министъра 
на отбраната.
(2) До внасянето в Съвета по въоръженията 
промени в отделни позиции от раздел 4 на 
списъка по чл. 103, ал. 2 могат да се извърш­
ват от дирекция „Логистика“ по мотивирано 
предложение на командващия СКС, команди­
рите на видовете въоръжени сили, съответно 
от ръководителите на структурите на пряко 
подчинение на министъра на отбраната.
Чл. 110. Снемането от употреба на отбра­
нителни продукти предоставени за осигуря­
ване участието на български контингенти, 
намиращи се на мисии или операции зад 
граница, се извършва за всеки конкретен 
случай със заповед на командващия на СКС, 
съответно ръководителя на структура на пряко 
подчинение на министъра на отбраната, по 
предложение на националния командир на 
контингента.
Раздел ІV
Разкомплектоване на отбранителни продукти
Чл. 111. (1) Отбранителни продукти се 
предлагат за разкомплектоване на съставните 
им части с цел да се използват за осигуряване 
на техническата изправност на намиращи се 
на въоръжение други отбранителни продукти 
от същия вид, когато доставката на резервни 
части за тях е невъзможна или икономически 
неизгодна. 
(2) Разглобяването на отбранителни про­
дукти, които са обект на контрол по меж­
дународни договори или попадат под други 
ограничения, се извършва в съответствие с 
установените изисквания за тях.
Чл. 112. (1) Разкомплектоването на от­
бранителни продукти от раздел 2 на списъка 
по чл. 103, ал. 2 се извършва във военните 
формирования (ремонтни работилници) или 
на други оборудвани за целта места след 
получаване на заповедта за снемането им от 
употреба/въоръжение.
(2) За всеки предвиден за разкомплектоване 
комплексен отбранителен продукт се съставя 
досие, в което се съхраняват:
1. копие от заповедта за снемане от упо­
треба/въоръжение;
2. извлечение от утвърдения списък с по­
зицията, на която се намира отбранителният 
продукт;
3. за моторни превозни средства – протокол 
за разкомплектоване (ликвидация) на моторно 
превозно средство с протокол за резултатите 
от ликвидация на дълготрайни материални/
нематериални активи (форма);
4. протокол за бракуване на агрегати, възли 
и детайли – когато се бракуват такива;
5. акт за изменение на качественото/техни­
ческото състояние на отбранителни продукти;
6. по един екземпляр от протокола за ре­
зултатите от ликвидацията и от първичните 
счетоводни документи за заприходяване на 
частите, добити от разкомплектоването;
7. служебни книжки, паспорти на отбра­
нителния продукт, ако има такива;
8. заявка за ремонт (за бронетанковата и 
автомобилната техника и други специални 
машини) и дефектовъчна ведомост за раз­
комплектоване на отбранителния продукт;
9. копие от документите за внесени суми 
за липсващи елементи от комплектността на 
продукта, ако има такива.
(3) След разкомплектоването свидетелство­
то за регистрация и табелите с регистраци­
онните номера се представят по команден 
ред до логистичния орган, който ги е издал.